ফটিকচাঁদ (চলচ্চিত্র)
ফটিকচাঁদ হচ্ছে সত্যজিৎ রায়ের একই নামের উপন্যাস অবলম্বনে সন্দীপ রায় পরিচালিত একটি বাংলা শিশুতোষ চলচ্চিত্র। সত্যজিৎ রায়ের জীবদ্দশাতেই এই চলচ্চিত্রের মাধ্যমে চলচ্চিত্র পরিচালনায় তার পুত্র সন্দীপ রায়ের অভিষেক হয়। এটি ১৯৮৩ সালে মুক্তি পায়। চলচ্চিত্রটি ১৯৮৪ সালে কানাডার ভ্যাঙ্কুভারে আন্তর্জাতিক শিশু চলচ্চিত্র উৎসবে শ্রেষ্ঠ ফিচার ফিল্ম পুরস্কার লাভ করে।